Nigeriyadagi portlash oqibatida 32 kishi halok bo‘ldi

Nigeriyaning Yola shahrida portlovchi qurilmaning portlashi oqibatida 32 kishi qurbon bo‘ldi, yana 80 nafari yaralandi. Bu haqda “Korrespondent.net” xabar beradi.

Ma’lum qilinishicha, portlovchi moslama bozorga tutash avtopark hududiga joylashtirilgan. U kun oxirida, sotuvchi va xaridorlar uyga qaytayotganda ishga tushgan.
Guvohlarning so‘zlariga qaraganda, portlash shunchalik kuchli bo‘lganki, uning ovozi shaharning barcha qismlarida eshitilgan.
Hodisaning boshqa tafsilotlari hozircha ma’lum qilinmadi.